สวัสดีค่ะ คือหนูมีอาการเหนื่อย และมีอาการท้องน้อยป่องพร้อมกับเจ็บจี๊ดที่ท้องน้อยด้านซ้าย บางครั้งเหมือนมีชีพจรเต้นที่ท้องด้วยคะมีอาการเจบคัดเต้านม และปวดหลังด้วย อยากทราบเกิดจากสาเหตุอะไรคะ
สวัสดีค่ะ การวินิจฉัยที่เป็นไปได้กรณีปวดท้องน้อย-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-ภาวะแทรกซ้อนจากการตั้งครรภ์เช่นแท้งหรือ ท้องนอกมดลูก อาจมีเลือดออกผิดปกติจากช่องคลอดร่วมด้วยได้หากต้องการยืนยันการตั้งครรภ์ แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ หรือมีอาการปวดท้องน้อยมาก เลือดออกผิดปกติจากช่องคลอด ควรปรึกษาสูตินรีแพทย์ อาการอื่นๆดังกล่าวมาไม่ได้จำเพาะเจาะจงต่อการตั้งครรภ์ แนะนำให้ตรวจยืนยันด้วยวิธีดังกล่าวไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด